cyanic-selkie/wikianc huggingface dataset:
נוזל טרום-שפיכה
נוזל טרום־שפיכה (מכונה גם פּריקאם, פרי-קאם, או טיפות אהבה מאנגלית: pre-cum) הוא נוזל שקוף וצמיגי הנפלט מהשופכה בפין הזכר כאשר הוא במצב של עוררות מינית. הנוזל מופרש על ידי בלוטות קאופר הנמצאות מתחת לערמונית, והרכבו דומה לזה של נוזל זרע, אך יש בין השניים הבדלים כימיים משמעותיים. נוזל טרום־שפיכה מופרש מבלוטות מיוחדות הממוקמות בצידי השופכה, ומטרתו לנקות אותה מחומציות השתן כהכנה למעבר הזרע ולשמש כחומר סיכה. כמות נוזל הטרום־שפיכה הנפלטת משתנה בין זכרים. בעוד יש כאלה שאינם מפרישים את הנוזל כלל, אחרים מפרישים עד חמישה מיליליטר.
הימצאות של תאי זרע בנוזל היא נדירה יחסית.
בקרב זכרים בעלי מחלות זיהומיות מסוימות, עלול נוזל טרום־שפיכה לכלול פתוגניות שלהן. מחקרים שבדקו נשאי HIV מצאו אצל מרביתם נוכחות של הנגיף בנוזל הטרום־שפיכה.
Grand Theft Auto IV: The Lost and Damned
GTA: The Lost And Damned (גנבת מכוניות מקצועית 4: האבוד והארור) הוא המשחק העשירי בסדרת המשחקים Grand Theft Auto וחבילת ההרחבה הראשונה ל-GTA 4. המשחק מספר את עלילותיהם של ג'וני קלביץ (אופנוען), הפרוטגוניסט של המשחק (ודמות משנית במשחק המקור), ושל כנופייתו "אחוות האחים האבודים". המשחק יצא בשנת 2009 לאקס בוקס 360 וב-2010 יצא לפלייסטיישן 3 ולמחשב האישי.
עלילה
ג'וני קלביץ, אופנוען יהודי וסגן הנשיא של כנופיית הלוסט, נוסע עם הכנופיה לבילי גריי המשתחרר מהכלא בעקבות סמים ורציחות.
מכירת האופנוע של גריי, שביצעה הכנופיה, מביאה לריב, שלאחריו הכנופיה מחזירה לעצמה את האופנוע שהכנופיה היריבה "מלאכי המוות" העלימו. בילי חוזר להיות הנשיא. סגן הכנופיה היריבה נרצח על ידי גריי, וג'וני נשלח יחד עם עוד חברי הכנופיה לחסל את "מלאכי המוות". ג'ייסון, אחד מחברי הכנופיה, מחליט שהוא רוצה להגיע לחברתו, שם הוא נרצח על ידי מתנקש (ניקו בליק) שנשלח על ידי אבי חברתו (מיכאיל פאוסטין מGTA IV). בילי מגלה על מותו של ג'ייסון אבל משקר ואומר שזוהי פעולתם של מלאכי המוות. ג'וני, בילי, ג'ים, בריאן, טרי וקליי תוקפים את מועדון מלאכי המוות כ"נקמה" על מותו של ג'ייסון ובילי גונב הרואין מהמועדון, למורת רוחו של ג'וני שלטענתו כל חבר במלאכי המוות ירדוף אחרי הצ'פטר, אבל בילי לא מקשיב, מאוחר יותר הוא מתקשר לג'וני ואומר לו ללכת לידידה של בילי:אליזבטה טורס. ג'וני מגיע לאכטר ופוגש את ג'ים, חברו הטוב שאומר שהם צריכים לגנוב אופנועים ממלאכי המוות, הם (בסיוע של טרי וקליי) גונבים בהצלחה את האופנועים, אבל זוג שוטרים מושחתים: אד מק'קורניש וג'ימי מת'יוס צופים בהם וסוחטים את ג'וני וג'ים שמאוחר יותר הורגים את השוטרים. ג'וני מגיע לאליזבטה טורס ושם פוגש את ניקו בליק (הפרוטגוניסט של GTA IV, שמופיע בתחילת המשחק בהופעת אורח). אליזבטה שולחת את ג'וני ניקו ופלייבוי x לעשות עסקת סמים שמתגלה להיות מארב של המשטרה, אבל ניקו ג'וני ופלייבוי x בורחים כל אחד לדרכו. בילי (שכועס שג'וני נכשל) מתקשר לג'וני ואומר שחבר קונגרס בשם טומאס סטאבס שישלם הרבה כסף לג'וני ובילי במידה והוא יעזור להם בעיותיו; ביניהן חיסול דודו של סטאבס וגם חטיפת אוטובוס של בית סוהר שמכיל אסירים מסוכנים. אחרי זה ג'וני מסוגל לבצע משימות צד בשביל סטאבס.
זמן קצר בין המשימות של סטאבס ג'וני מקבל שיחה מחברתו לשעבר, אשלי באטלר, שנמצאת בתור אסירה אצל סוחרי סמים, ג'וני מציל אותה, לאחר מכן הוא נאלץ לעשות בשבילה טובה נוספת ולחטוף לבקשת דימיטרי ראסקלוב אשר ממנו אשלי לוותה כסף את בן דודו של ניקו רומאן בליק ולהביא אותו למבנה נטוש בבוהאן על מנת לוותר על החוב של אשלי.
ביל ובריאן הולכים לעסקה עם הטריאדים (המאפיה הסינית) עם ג'וני וג'ים, אבל הטראידים מפוצצים את העסקה וג'וני וג'ים מחסלים את כל הטראידים.ג'וני וג'ים צופים בבילי נעצר וחשב שג'וני הוא האשם. העצירה גרמה לחלק מהמועדון לפנות נגד ג'וני וג'ים בהנהגתו של בריאן שנאמן לביל גריי, ומנסה לחסל את ג'וני, ג'ים, טרי וקליי, אך הם נותרים בחיים. ג'וני, טרי וקליי פורצים לביתו של בריאן, הורגים את אנשיו וג'וני יכול לבחור את גורלו של בריאן, במידה וג'וני ירחם על בריאן הוא יפגוש אותו שוב אבל בריאן ינסה לחסל את ג'וני שהורג אותו סופית. לאחר מכן ג'וני עובד עוד פעם בשביל אליזבטה ומאלק, ואז אשלי מתקשרת לג'וני וריי נותן לג'וני עבודות, בהתחלה הוא שולח את ג'וני והלוסט לגנוב יהלומים יקרי ערך מטוני פרינס ולואיס לופז בזמן שהם קנו את היהלומים מטבח בספינה, לאחר מכן ריי שולח את ג'וני ביחד עם ניקו לבצע עסקת יהלומים עם המוב היהודי אבל לואיס לופז אשר עושה להם מארב תוקף אותם וגונב את היהלומים וג'וני גונב את הכסף ונמלט. אחרי שג'וני הורג את אנשיו של ריי שעשו לו מארב על מנת להרוג אותו כדי שריי לו התחלק איתו עם הכסף ג'וני מחליט לבגוד בריי ולשמור את הכסף לטובת הלוסט וריי הזועם תופס ומענה את ג'ים ולאחר מכן תופס ומענה גם את ג'וני לאחר שהשתמש בטלפון של ג'ים כדי להטעות את ג'וני ולהוביל אותו היישר לידיו לבסוף השניים מצליחים להשתחרר ובורחים מהמסעדה, לרוע מזלם ריי שולח את ניקו שהורג את ג'ים ושולח חבורת מתנקשים שמנסים ללא הצלחה להרוג את ג'וני. מאוחר יותר סטאבס נפגש עם ג'וני במועדון ואומר לו לשמור מרחק מריי ומבשר לו שריי ימות בקרוב ולבסוף אומר לו שריי יצר קשר עם בילי ושכנע את בילי להסגיר את ג'וני ואנגוס למשטרה, ג'וני פורץ לכלא והורג את בילי. לבסוף ג'וני, אנגוס, טרי וקליי שורפים את המועדון בעקבות הבגידה של בילי. לאחר שריפת המועדון הלוסט של ליברטי מתפרקת וג'וני מחליט לנטול עליו את מותו של ג'ים ותורם את כל הכסף מהעסקה לאשתו והבן של ג'ים ולסייע להם בכל דרך שאפשר, מנתק את הקשר עם אשלי ולבסוף מחליט לעזוב את הפשע בעקבות מה שקרה לג'ים, אך למרות הריסת הכנופיה ג'וני וכל הלוסט ממשיכים לענוד את מדי הלוסט.
ג'ונתן "ג'וני" קלביץ (1974-2013)
ג'וני קלביץ הוא הפרוטגוניסט של המשחק, אופנוען ממוצא יהודי וסגן הנשיא של הלוסט. ג'וני יצר שקט ושלווה בין הכנופיות וציפה להשאיר את זה ככה, אבל שבילי חוזר הכול מוחלף באי סדר ומלחמות כנופיות מה שיוצר הרבה כעס אצל ג'וני וגורם לו להסתכסך עם בילי.יש לו אח בשם מייקל. לג'וני נמאס מהמלחמה שמשתוללת בין הכנופיות ולכן מנסה להשליט סדר ושלווה בניהן. ג'וני מתחיל לפקפק בהנהגתו של בילי ולאחר מכן הופך לנשיא המועדון אחרי שבילי נאסר בשנית. כעבור 5 שנים הוא נהרג על ידי טרבור פיליפס אחרי שטרבור רומס לו את הגולגולת כי ג׳וני לא הסכים שטרבור יקיים מערכת יחסים עם החברה שלו.
ג'יימס "ג'ים" פיצג'ראלד (1963-2008)
ג'ים פיצג'ראלד-האוצר של כנופיית הלוסט ובין החברים הוותיקים ביותר בלוסט, ג'ים נאמן במיוחד לג'וני ולא פעם היה לצידו בעת צרה. הוא משאיר נשק קל לג'וני במועדון כשצריך ועוזר לו רבות, אבל הוא נרצח לקראת סוף המשחק על ידי ניקו בליק שנשלח על ידי ריי, מה שגורם לג'וני לתת את כל הכסף מהעסקה למשפחתו. ג'ים בדומה לג'וני נגד מלחמות הכנופיה. בנוסף ג'ים נשוי ואב לתינוק. הוא יותר אחראי, נחמד ורגוע משאר חברי הלוסט.
ויליאם "בילי" גריי (1971-2008)
בילי גרי- הנשיא של כנופיית הלוסט ששוחרר מהכלא על סמים ורצח, והאנטגוניסט הראשי של המשחק. מהרגע שבילי יצא הוא מתחיל להסתכסך עם ג'וני והורס את השקט והשלווה שהייתה, בילי שחשב שג'וני מנסה לקחת ממנו את השליטה בכנופיה נפגש עם המנהיג של הטריאדים ומקיים איתו עסקת סמים שבה הלוסט יחזירו לטריאדים  את ההרואין שלהם תמורת חיסולם של ג'וני וג'ים, אך התוכנית שלו נכשלת מאחר שג'וני וג'ים מצליחים לצאת מהמלכודת והמשטרה שמבחינה בבילי עוצרת אותו ומכניסה אותו לכלא ובילי האמין שג'וני שלח אליו את השוטרים כדי לתפוס פיקוד על הכנופיה, יותר מאוחר ריי שרוצה להתנקם בג'וני על גנבת הכסף שלו יוצר קשר עם בילי ואומר לו להיכנס לתוכנית להגנת עדים ולהפליל את ג'וני ואנגוס על עסקאות הסמים שהם ניהלו מה שיגרום לכליאתם של ג'וני ואנגוס ויגרום לשחרורו של בילי מהכלא, כאשר ג'וני מגלה זאת הוא פורץ עם טרי וקליי לכלא והורג את בילי כנקמה.
בריאן ג'רמי (1969-2008)
בריאן ג'רמי המזכיר של הלוסט החבר הכי נאמן לבילי בלוסט, והאנטגוניסט השלישי במשחק. בריאן שונא את ג'וני בגלל שבילי מעדיף את ג'וני ושג'וני קיבל את התפקיד סגן הנשיא שזה התפקיד שהוא תמיד חלם להיות סגנו של בילי. במהלך המשחק בריאן תמיד מנסה להתחנף לבילי ומשמיץ הרבה את ג'וני ומכנה אותו בשמות. אחרי שבילי נכנס לכלא בריאן בוגד בלוסט (בטענה שג'וני הלשין על בילי) וג'וני מגיע לבית שלו וש לו הזדמנות להרוג את בריאן או להשאיר אותו בחיים. במידה והוא מושאר בחיים ג'וני פוגש אותו פעם נוספת והוא מנסה להרוג את ג'וני עוד פעם אבל ג'וני מחסלו. אחרי המשימה ג'וני מקבל את ביתו של בריאן בטודור.
טרנס "טרי" ט'ורפ (1977-2013)
טרי ט'ורפ הוא האחראי כלי הנשק בלוסט, מתי שג'וני זקוק לתגבורת הוא מתקשר אליו. אחראי גם על מרוצי אופנועים. טרי עוזר ברוב משימות המשחק. טרי הוא גם מעשן מאוד כבד והמשטרה חושדת שהוא בעל מעבדות סמים, נרצח כעבור 5 שנים על ידי טרבור פילפס.
קלייטון "קליי" סימונס (1957-2013)
קליי סימונס הוא אחראי הרכבים בלוסט, מתיי שג'וני צריך עזרה ותגבור הוא מתקשר אליו. קליי נותר שקט רוב הזמן וכמעט אף פעם לא מדבר. הוא גם החבר האפרו-אמריקאי היחיד ב"לוסט". כמו טרי גם קליי עוזר ברוב המשימות, נרצח כעבור 5 שנים על ידי טרבור פילפס.
ג'ייסון מייקלס (1979-2008)
ג'ייסון מייקלס הוא האוכף של הלוסט, הוא גם עובד בתור סרסור.ג'ייסון הוא חבר צעיר בלוסט ונאמן במיוחד לג'וני.ג'ייסון יצא אם אנה פאוסטין אבל אבא שלה (מיכאיל פאוסטין) ששונא אותו שלח את ניקו שהרג את ג'ייסון. בילי אמר ש"מלאכי המוות" רצחו את ג'ייסון, וכל זה בשביל לגנוב את ההרואין שלהם.
אנגוס מרטין (1975-)
אנגוס מרטין-סגן בלוסט. אנגוס הוא חבר טוב מאוד של ג'וני ונותן כמה עבודות קצרות. זמן קצר לפני שבילי נכנס לכלא בפעם הראשונה אנגוס ובילי נסעו על האופנוע של בילי ובילי לא ראה משאית שפגעה בהם ויצרה תאונה:אנגוס איבד את השימוש ברגליו והפך לנכה וגם החל לנתור טינה לבילי, למרות זאת הוא עדיין חבר של ג'וני, ג'ים, טרי וקליי ומייעץ לג'וני מספר פעמים. אנגוס כמעט תמיד מצוברח.
ריי בוצ'ינו (1976-2008)
ריי בוצ'ינו-חבר וסגן ב'משפחת פגרינו' והאנטגוניסט השני במשחק. כמו אליזבטה גם ריי מGTA 4 המקורי, ריי הוא האנטגוניסט השני במשחק. ג'וני פוגש את ריי שמגיע למועדון בתקווה לעבוד אם הלוסט. ריי עוזר בתחילת המשחק בכך שחושף את מיקומו של בריאן, אך שהלוסט גונבים את הכסף שלו, ריי כועס תופס ומענה את ג'וני וג'ים ואחרי שהשניים בורחים הוא שולח את ניקו שהורג את ג'ים ואת אנשיו שמנסים ללא הצלחה להרוג את ג'וני. כניסיון אחרון להפיל את ג'וני ריי יוצר קשר עם בילי ומשכנע אותו להיכנס לתוכנית להגנת עדים על מנת שילשין על ג'וני והלוסט ולהכניס אותם לכלא ולאחר מכן מחריב ללוסט את המועדון. לאחר מכן ריי נהרג על ידי ניקו בשליחות גימי פגורינו.
תום סטאבס (1965-)
תומאס סטאבס ה-3 הוא חבר הקונגרס של "ליברטי סיטי" שהופך למעבידו ולחברו של ג'וני, אחרי שבילי אומר לו ללכת לסטאבס. ג'וני פוגש את סטאבס ביום הספא שלו (של סטאבס) שם תומאס שולח את ג'וני לחסל את דודו. סטאבס גם שולח את ג'וני להציל מספר אסירים וגם נותן לו מספר משימות קצרות. אחרי מותו של ג'ים, סטאבס אומר לו שריי ימות ואז שולח את ג'וני למשימה אחרונה לחסל את בילי (בתוספת תגבורת). כאשר ג'וני שואל את סטאבס למה הוא עוזר לו, סטאבס עונה לו משום שהם חברים, לבסוף ג'וני מתקשר אליו ומחליט לנתק את הקשרים איתו.
אליזבטה טורס (1977-)
אליזבטה "ליז" טורס היא סוחרת סמים שבילי מכיר לג'וני בשביל לקבל כסף. אליזבטה נותנת לג'וני מספר משימות. לבסוף היא נכנסת לכלא. אליזבטה מצליחה מאוד בעסק הסמים שלה אך המשטרה מוצאת ראיות נגדה ומצליחה לעצור אותה. דמות מהמשחק המקורי.
מאלק
מאלק הוא מנהיג כנופיית רוכבי צפון העיר, וחבר טוב של ג'ים, שותפו של ג'וני. מאלק עוזר לג'וני בהרבה משימות של ג'ים ושל אליזבטה. מאלק גם עוזר לג'וני לחטוף את רומאן. ג'וני פוגש אותו פעמיים בעיר, פעם אחת בה הוא הציל את ד'שאן אחרי שנפצע מכמה אופנוענים ופעם שנייה שהשניים מתחרים לאחר שג'וני צוחק על מאלק.
ד'שאן
ד'שאן הוא חבר בכנופיית רוכבי צפון העיר של מאלק, וגם הוא כמו מאלק עוזר לג'וני, ד'שאן מחלץ את מאלק וג'וני ממתקפה של המשטרה. ג'וני גם מציל אותו ממתקפה של כמה אופנוענים.
ניקו בליק
ניקו בליק הוא הפרוטגוניסט של GTA 4. ניקו עובד לפעמים עם ג'וני ופוגש אותו לעיתים רחוקות. ניקו הוא מהגר מסרביה שהגיע לליברטי סיטי במטרה למצוא איש מסוים. ניקו, למרות החברות שלו עם ג'וני אחראי לשתי טרגדיות חשובות בחייו של ג'וני והלוסט: ניקו רצח את ג'ייסון מייקלס בגלל בקשתו של מיכאיל פואוסטין ואת ג'ים בשל בקשתו של ריי.
לואיס פרננדו לופז
לואיס לופז הוא גנגסטר דומיניקני-אמריקני שעובד בתור שומר הראש של בעל מועדוני הלילה טוני פרינס. ג'וני גונב מלואיס וטוני יהלומים בשווי 2 מיליון דולר, אבל לואיס גונב אותם בחזרה בזמן עסקה עם המוב היהודי.
רומאן בליק
רומאן בליק הוא הבן דוד של ניקו אשר ניהל תחנת מוניות בברוקר אבל מאבד אותה לאחר שניקו הסתבך עם המאפיה הרוסית, כעבור זמן מה ג'וני ומאלק חוטפים את רומאן לבקשת דימיטרי ראסקלוב על מנת לשלם את החוב של אשלי למאפיה הרוסית.
משימות
משום שהמשחק קצר ממשחק רגיל, כל משימות המשחק חשובות לעלילה:
ביקורת
המשחק קיבל ביקורות שדומות למשחק המקורי וקיבל ציונים גבוהים ביותר של 9.5-10 וכמו קודמו המשחק דורג לגילאים 18+. המשחק אף נאמר להיות אלים יותר, במיוחד באחת מסצינות המשחק בה ג'ים וג'וני תופסים עובד בחנות רכבים ומקרבים לו את הראש לגלגל אופנוע "נוסע" שפוגע בו, ומאוחר יותר בילי מכה את העובד עם פטיש בפרצוף. בנוסף החלה מחאה מכיוון שבמשימה אחת רואים דמות (טום סטאבס) עירום לגמרי מה שגרם להרבה בעיות.
אחוות האחים האבודים-הלוסט
הלוסט היא כנופיית אופנועים שבסיסה נמצא באכטר, אלדרני. הלוסט היא הכנופיה שבה ג'וני, הפרוטגוניסט חבר, וכן גם רבים מחבירו שייכים לכנופיה. הלוסט נוסדה ב-1964 על ידי כמה אנשים מהמרינות שפרשו. למרות שבניגוד ל"מלאכי המוות", ללוסט יש שני סניפים ב"ליברטי סיטי", עדיין הלוסט חלשים מ"מלאכי המוות" (בעלי סניף אחד).
יד שרה
יד שרה היא מעמותות ההתנדבות (מלכ"ר) הגדולות בישראל. היא מעניקה מגוון שירותים לאנשים עם לקויות ומחלות במטרה לצמצם את השפעת לקויותיהם ומחלותיהם על תפקודם ועצמאותם. יד שרה פועלת כדי לאפשר לכל אדם להמשיך באורח החיים שהוא בחר בו, בביתו עם משפחתו וקהילתו ולא להיאלץ לעבור למוסד סיעודי, כי היא משוכנעת שהשארתו של החולה והאדם בעל הלקות בסביבתו הטבעית חשובה לשיפור התפקוד ולהחלמה פיזית ונפשית לפרט עצמו וחשובה גם מבחינה תרבותית וכלכלית לחברה ולמדינה.
היסטוריה
יד שרה החלה את דרכה בתחילת שנות ה-70, כאשר מיכל ואורי לופוליאנסקי קנו מספר משאפים, במטרה להשאילם לחולים בשכונתם עזרת תורה בירושלים. בעקבות יוזמתם החלו תושבי השכונה להביא להם מכשירים, עזרים רפואיים ופריטי ציוד טכנולוגיה מסייעת שונים, שלהם לא נזקקו עוד. תוך זמן קצר התמלאה דירתם הקטנה בהליכונים, קביים, כיסאות גלגלים ואביזרים רבים נוספים.
בבעלות הגמ"ח הביתי היה ציוד רפואי שענה על צורכיהם של תושבי השכונה והשכונות שבסמוך לה. לופוליאנסקי ראה שהצורך בהשאלת ציוד רפואי היה גדול יותר, והחליט להרחיב את מרכז ההשאלה. אביו של לופוליאנסקי, יעקב לופוליאנסקי, שמכר את חנות הנעליים שהייתה לו ויצא לגמלאות, תרם את הכסף שקיבל עבור החנות להרחבת הגמ"ח. מבנה מתאים למרכז נמצא במקום שהיה פעם אכסניית בנימין של הכנסייה הרוסית ברחוב הנביאים, סמוך לבית החולים ביקור חולים, וכך התאפשר להרחיב את מאגר הציוד.
בשנת 1976 נוסד המרכז החדש כמלכ"ר, ונקרא בשם "יד שרה", לזכרה של שרה לופוליאנסקי, סבתו של לופוליאנסקי שנספתה בשואה. תוך זמן קצר נמצאו מספיק מתנדבים לתפעולו השוטף של המרכז, ועל הציוד המושכר התבקשו הנזקקים להשאיר פיקדון.
בשנת 1977 נפתח בחיפה הסניף הראשון של יד שרה מחוץ לירושלים. ב-1983 תרמה רכבת ישראל ליד שרה קרון רכבת שקיבלה, ולא התאים לרוחב המסילה בארץ. הקרון עמד זמן רב במרכז ירושלים והפך למעין סמל של הארגון. בשנת 2005 הוכרה יד שרה כארגון מייעץ למועצה הכלכלית-חברתית של האומות המאוחדות, המעמד הגבוה ביותר אליו יכול להגיע ארגון לא ממשלתי ברמה העולמית. זו הייתה הפעם הראשונה בה גוף ישראלי או יהודי כל שהוא מקבל מעמד שכזה.
אופן ותחומי פעילות
ביד שרה פועלים יותר מ-7,000 מתנדבים, מבוגרים וצעירים, מכל מגזרי החברה, ביותר מ 108 סניפים ברחבי הארץ ומעניקים סיוע לכ-1,500,000 אנשים מרחבי הארץ.
עיקרי השירות:
תקציב
לעמותה יש תורמים רבים, החל מאנשים פשוטים התורמים או שמוותרים על הפיקדון כשהם מחזירים ציוד מושאל וכלה בקרנות, גופים כלכליים גדולים. תקציבה השנתי של יד שרה לשנת 2015 היה כ-110 מיליון שקלים. מתוכם תרומות והקצבות כיסו 41 מיליון שקל. הוצאות הנהלה וכלליות היו 2.1 מיליון שקל שהם 1.9% מהמחזור. על פי פרסומי העמותה, בסכום זה חוסכת יד שרה לקופת המדינה יותר מ-350 מיליון דולר בשנה - במניעת ימי אשפוז והוצאות רפואיות. עם זאת, התמיכה הממשלתית ביד שרה מהווה כ-1%-2% מתקציבה.
במשפט פרשת הולילנד הורשע לופוליאנסקי בקבלת שוחד בסכום של יותר משני מיליון ש"ח, בדמות כספים שנתרמו ל"יד שרה".
פרסים
יד שרה זכתה למספר פרסים על פעילותה, בהם:
חוסה אנחל קאריו
חוסה אנחל קאריו קאסאמאיור (באנגלית: José Ángel Carrillo Casamayor; נולד ב-7 בינואר 1994) הוא כדורגלן ספרדי המשחק בעמדת החלוץ בוסקה.
קריירה
קאריו בוגר מחלקת הנוער של ריאל מורסיה, ועשה הבכורה שלו הבכורה העונת 14–2013 בקבוצת המילואים של ריאל מורסיה בהליגה הספרדית הרביעית. ב-26 בינואר 2014 עשה קאריו את הופעת הבכורה הרשמית שלו עבור הקבוצה הראשונה של ריאל מורסיה, כשיחק את חמש הדקות האחרונות של המשחק בתיקו 2–2 באצטדיון נואבה קונדומינה נגד מיורקה, במאבק ההישארות בליגה הספרדית השנייה. ביוני, לאחר הירידה האדמיניסטרטיבית של המועדון, החל קאריו לשחק באופן קבוע בקבוצה הבוגרת.
ב-17 ביולי 2015 חתם בסביליה אתלטיקו. בסיום עונת 2015/2016 העפיל עם סביליה אתלטיקו לליגה הספרדית השנייה. ב-1 בספטמבר 2017 חתם קאריו לשלוש שנים בקדיס מהליגה הספרדית השנייה. לאורך כל התקופה בה שיחק במדי קאדיס ערך קאריו 42 הופעות במהלכם כבש שישה שערים. ב-27 בינואר 2019 חתם קאריו לשנתיים וחצי עם סעיף שחרור במקרה של ירידת ליגה בקורדובה מהליגה הספרדית השנייה. בסיום העונת 2018/2019 ירדה קורדובה ללליגה הספרדית השלישית, וכתוצאה מכך שוחרר קאריו בהעברה חופשית.
ב-16 ביוני חתם קאריו לשלוש שנים בהפועל באר שבע מליגת העל, כעבור חודשיים וחצי שוחרר מהקבוצה.
ב-22 בנובמבר 2019 חתם בדפורטיבו לוגו מהליגה הספרדית השנייה.
ב-22 באוגוסט 2022 חתם בוסקה לשנתיים.
קריירת נבחרות
קאריו זכאי לייצג את נבחרת ספרד, אך הוא גם זכאי לשחק עבור נבחרת הפיליפינים בשל סבא שלו. בשנת 2019, נמסר כי קאריו קיבל הזמנה להתאמן עם נבחרת הפיליפינים.
יגאל לרנר
יגאל לרנר (נולד ב-1977 בברית המועצות) הוא איש תקשורת וקולנוע ישראלי.
לאחר שסיים את לימודי התקשורת במסלול האקדמי המכללה למינהל, החל לעסוק בגופי מדיה, כיוצר, במאי, מרצה ועיתונאי.
עבודתו כוללת בין היתר עשרות כתבות, סרטים וסדרות בערוצי הטלוויזיה: ערוץ 8, yes דוקו וערוצים 2 ו-10.
במקביל מפרסם לרנר כתבות בעיתונות המשודרת (אולפן שישי - חדשות 2, יומן - הערוץ הראשון, שומר מסך - ערוץ 10) ובעיתונות המודפסת (ידיעות אחרונות, מעריב, פורבס)
ובעל טור במגזין טיים אאוט ישראל.
בשנת 2006 ביים את הביוגרפיה אודות נתן שרנסקי ששודרה בערוץ הביוגרפיה. בשנת 2008 ביים את הסרט "זעקי ארץ אהובה" המגולל את סיפורו של חבר הכנסת לשעבר יוסף תמיר. לרנר מעורב ביצירה ופיתוח של תוכניות טלוויזיה (שעות אמיתיות, נתיבי אילון, סוגרות חשבון - ערוץ 10) ישר לב, יש לה את זה (ערוץ 2)
וסרטים תיעודיים ("דרק רוט - התיק נפתח", "מלחמות השכול" שניהם ביס דוקו).
בשנת 2013 ביים מיני סדרה תיעודית בהנחיית מאיר סויסה אודות יפה ירקוני ואת הסרט "מחיר האמונה" המגולל את סיפורה של קהילת היהודיים המשיחיים בישראל.
בשנת 2014, התחרה סרטו "גוליאנו" אודות השחקן והיוצר ג'וליאנו מר, בפסטיבל הסרטים חיפה. בשנת 2019 הפיק וביים את הסרט "שמיר, בדרכו" שהוקרן בסינמטק ת"א (הבכורה בנוכחות נשיא המדינה מר רובי ריבלין) ובערוץ 8. בשנת 2020 יצר את פסטיבל הסרטים הבינלאומי בכנרת.
בשנת 2015 סיים לימודי MA בחוג לתרבות הקולנוע באוניברסיטת חיפה והקים את האתר babymovie.co.il המציע תיעוד תהליכי הריון ולידה.
קישורים חיצוניים
http://www.haifaff.co.il/Movie%20Info.php?id=7797
https://igalsarna.wordpress.com/2014/04/15/מונח-בין-המחנות-גוליאנו-מר-חמיס-מי-רצח/
http://hasviva.co.il/?tag=יגאל-לרנר
http://www.mako.co.il/news-channel2/Friday-Newscast/Article-b206bf10e08ec11004.htm
http://news.nana10.co.il/Article/?ArticleID=665313&sid=126
https://web.archive.org/web/20150923215551/http://www.docchallenge.co.il/%D7%A2%D7%95%D7%96-oz/
http://www.mako.co.il/ninemonth-pregnancy/pregnant-talking/Article-2befed1c0183351006.htm
מזל קשת
מזל קשת הוא אחד משנים עשר המזלות שבגלגל המזלות. באסטרולוגיה המערבית, "בן מזל קשת" הוא מי שנולד בין 22 בנובמבר לבין 21 בדצמבר (לערך). במסורת היהודית מתייחס מזל קשת אל חודש כסלו. בלוח השנה במגילות קומראן משויך מזל קשת לחודש חשוון. מושג זה מתייחס לרעיון שבתקופה הנתונה מיקום השמש באזור השמיים המוקצה למזל קשת האסטרולוגי. כיום, אין חפיפה בין קונסטלציית הקשת לבין אזור השמיים של מזל קשת בגלל נקיפת ציר כדור הארץ. קשת היו מלכי המזלות אשר לקחו את היסוד החזק מכל יסוד האש, את שלושת היסודות האחרים הם חילקו רנדומלית בין שאר המזלות.
השם 'קשת' ניתן למזל ולקבוצת הכוכבים, כיוון שזו נראית מכדור הארץ כשרטוט של אדם האוחז בקשת.
מזל קשת במיתולוגיה היוונית
היוונים ראו בקבוצת כוכבים זו קַשָת אשר אוחז בקשתו ויותר מאוחר הפך לקנטאורוס, דמות בעלת גוף חיה וראש אדם. דווקא הסאטירים - מלוויו של דיוניסוס, אל היין, זוהו עם הקבוצה. אחד מהם, האהוד במיוחד בקרב המוזות, היה קרוטוס. שירתו הנפלאה היא שעמדה לזכותו. כמו כן היה פרש מצוין וצייד מעולה. כמחווה למוזות, העלה אבי האלים זאוס את קרוטוס לשמיים, והוסיף לו סוס וקשת לצייד.
שיוך אסטרולוגי
מזל קשת הוא אחד משלושת מזלות יסוד האש, יחד עם מזל טלה ומזל אריה. הוא משתייך לקבוצת המזלות המשתנים, יחד עם מזל תאומים, מזל בתולה ומזל דגים. הכוכב השליט של מזל קשת הוא צדק. המזלות המתאימים למזל קשת הם מזל טלה, מזל אריה, מזל דלי, מזל מאזניים ומזל תאומים שזהו המזל המשלים למזל זה.
כוח שמירת השלום הרוסי בגאורגיה
כוח שמירת השלום הרוסי בגאורגיה הוא כוח שהוצב בשנת 1994 באזורי העימות של גאורגיה, באבחזיה ובדרום אוסטיה על ידי חבר המדינות ומורכב בעיקר מחיילי הפדרציה הרוסית.
רקע
עם הכרזת העצמאות של גאורגיה, באפריל 1991, היו מוצבים בגאורגיה בסיסים צבאיים רוסיים במסגרת המחוז הצבאי של עבר הקווקז. למרות דרישת הגאורגים לא פינו הרוסים את הבסיסים, ואף התערבו בסכסוכים הפנימיים בגאורגיה.
בתחילת 1993 ביקש נשיא גאורגיה, אדוארד שוורדנדזה, מהארגון לביטחון ולשיתוף פעולה באירופה (OSCE) והאו"ם להציב כוחות של שמירת שלום בגאורגיה, בעקבות מלחמת אבחזיה ומלחמת דרום אוסטיה, אולם ללא הצלחה. בסתיו 1993 ניחתה על גאורגיה מתקפה מסיבית מהצבא האבחזי, שזכה כנראה לתגבור מרוסיה. כתוצאה מכך נאלץ שוורדנדזה להסכים להצעתה של רוסיה להצטרפות לחבר המדינות. ב-3 בפברואר 1994 חתמו ילצין ושוורדנדזה בטביליסי על הסכם לשיתוף פעולה צבאי. גאורגיה הסכימה להצטרף להסכם הביטחון הצבאי של חבר העמים ואיפשרה לרוסיה להותיר שלושה בסיסים על אדמתה של גאורגיה. הרוסים טענו כי הבסיסים נחוצים לצורך השמירה על השלום והיציבות באזור קריטי מדרום לרוסיה. במקביל כפתה רוסיה על הבדלנים האבחזים להשתתף בשיחות השלום.
הסכם מוסקבה
ב-14 במאי 1994 נחתם במוסקבה הסכם הפסקת האש והפרדת כוחות על ידי המעורבים בסכסוך הגאורגי-אבחזי, שנקרא הסכם מוסקבה (1994). כעדים לחתימת ההסכם חתמו נציגי האומות המאוחדות, הפדרציה הרוסית והארגון לביטחון ולשיתוף פעולה באירופה. ההסכם קיבל גושפנקה של האו"ם בהחלטת האו"ם מספר 934. בהסכם הסכימו גאורגיה ואבחזיה על הפסקת אש ויצירת אזור ביטחון מפורז. כמו כן הסכימו הצדדים על הצבת כוח שמירת שלום של חבר המדינות, שיפקח על יישום ההסכם בעזרתו של כוח המשקיפים של האו"ם בגאורגיה (UNOMIG), שהפך אף הוא לכוח שמירת שלום.
כוח שמירת השלום
הבסיס הרוסי בגודאותה שהיה באבחזיה עוד מתקופת השלטון הסובייטי, הפך ב-24 ביוני 1994 לכוח שמירת השלום, על פי החלטת חבר המדינות. עם תחילת פעילותו ניסה הכוח לטפל בבעיית 300,000 הפליטים הגאורגים שברחו מבתיהם במהלך מלחמת אבחזיה לגאורגיה עצמה ולצפון הקווקז, אולם ללא הצלחה. למעשה, כמו בדרום אוסטיה, הקים כוח שמירת השלום מחנות באזור החיץ ושמר על הפרדה בין הניצים. כבר בשלב זה העלו הגאורגים טענות כי הכוח ממלא תפקיד פסיבי של מעין משמר גבול ולא כוח שמירת שלום.
באוגוסט 1995 עזר כוח השלום לשר הממונה על הביטחון הלאומי של גאורגיה, איגור גיאורגדזה, שנמלט מגאורגיה. הוא הואשם בניסיון להתנקש בנשיא הגאורגי שוורדנדזה.
כוח שמירת השלום הרוסי לא הצליח לייצב את המצב בין גאורגיה לאבחזיה. חטיפת ארבעה משקיפי או"ם בפברואר 1998, הפגנה של כ-15,000 איש בטביליסי, במטרה להאיץ את החזרת הפליטים הגאורגיים לבתיהם וניסיון ההתנקשות כנגד שוורדנדזה, הגדילו את חוסר שביעות הרצון מכוח שמירת השלום. פתיחת מלחמת אבחזיה הוכיחה את אוזלת ידו של כוח שמירת השלום, כאשר מאות אבחזים פשטו על כפרים מאוכלסים בגאורגים.
אפולוניה
אַפּוֹלוֹנְיָה־אַרְסוּף (גם תֵּל אַרְשָׁף) היא מצודה עתיקה ועיר ששרידיה נמצאים במישור החוף על מצוקי הכורכר בשרון הדרומי, ממערב לשכונת נוף ים בהרצליה, בקרבת סידנא עלי של ימינו. המקום הוכשר לביקורי מטיילים והוקם במקום גן לאומי.
דורה גרשון
דורה גרשון (בגרמנית: Dora Gerson; 23 במרץ 1899 – 14 בפברואר 1943) זמרת קברט ושחקנית ראינוע יהודייה-גרמנייה. נספתה בשואה במחנה אושוויץ.
אפולוניה
תולדות העיר
העיר ארשף הוקמה בראשית התקופה הפרסית (המאה ה־6 עד המאה ה־4 לפנה"ס) על ידי הפיניקים, ונקראה על שם רשף, אל הסער והמלחמה הפיניקי. המקום נכלל בתחומי השפעתה של העיר צידון, שקיבלה את אזור השרון לניהולה מידי השלטון הפרסי כפי שמוזכר בכתובת אשמונעזר. היישוב הפיניקי שהתקיים במקום בתקופה זו עסק ביצור צבע הארגמן וקיים קשרי מסחר עם האזור הים האגאי ויוון. יש המשערים שיישובם של ארשף ותל מיכל בקרבה כה גדולה הוא ביטוי של התחרות בין צידון לצור ביישוב המוגבר בדרום פיניקיה בתחילת התקופה הפרסית, כאשר ארשף הייתה עיר חסות צידונית ותל מיכל הייתה צורית.
בתקופה ההלניסטית המשיך היישוב במקום להתפתח. בתקופה זאת נכללה העיר בתחומי השליטה של הממלכה הסלאוקית, והעיר שימשה כנמל ומעגן עבור ספינות ששטו בין יפו לדור, הנמלים המוגנים היחידים באזור. האוכלוסייה הנוכרית בעלת הנטיות ההלניות שהרכיבה את המארג הדמוגרפי המקומי הביאה לשינוי שם האתר מ"אַרְסוּף" (שם שמי) ל"אַפּוֹלוֹנְיָה" (שם יווני). שני האלים רשף ואפולו היו מזוהים זה עם זה. בתקופה הרומית גדלה העיר והתפתחה. היישוב הפך למרכז עירוני לאזור כולו, והעיר הייתה נקודת היישוב הגדולה בין יפו לקיסריה על דרך החוף. בשנת 113/4 נפגעה העיר ברעידת אדמה, אך שוקמה במהירות. בתקופה זאת הוקם במקום נמל, והעיר עסקה במסחר ימי עם איטליה וצפון אפריקה.
דורה גרשון
ביוגרפיה
בשנת 1920 הופיעה גרשון בסרט האילם הפופולרי "בחורבות גן העדן" שהיה עיבוד לספרו של קרל מאי, ולאחר מכן בסרט נוסף על פי סיפור של מאי, "קרוואן המוות". שני הסרטים זכו לפופולריות רבה, ולצידה של גרשון שיחק השחקן ההונגרי הנודע בלה לוגוסי אשר היגר לאחר הצלחת הסרטים להוליווד וזכה שם להצלחה בסרטי אימה, בדמותו של הערפד דרקולה. כיום אבדו סרטים אלו. גרשון המשיכה בקריירה כזמרת קברט פופולרית במהלך שנות ה-20, והמשיכה להופיע בסרטים.
בשנת 1933 עלתה המפלגה הנאצית לשלטון בגרמניה. גרשון חשה בסכנה. הקריירה שלה במשחק ובשירה נפסקה, ונאסר עליה להמשיך ולהופיע. גרשון הקליטה עבור חברת תקליטים יהודית קטנה בשפת היידיש, ושיריה היו ללהיטים בקרב יהודי אירופה.
אפולוניה
תולדות העיר
ב־640 נכבשה העיר בידי המוסלמים. העיר בוצרה והוקפה חומה בעקבות התקפות חוזרות ונשנות בידי הציים הביזנטיים מן הים כפי שהדבר מתבטא בתיאורו של מוקדסי (ראה סידנא עלי). שטח העיר הצטצמם ל־90 דונם וכך גם גודל הנמל. בתקופה זאת הוקמו שווקים גדולים ותעשיית קדרות מפותחת. ב־809, בעקבות מותו של הח'ליף הארון א־רשיד, נערכו פרעות בקהילה השומרונית המקומית ונהרס בית הכנסת שלה.
ב־1099 לאחר כיבוש ירושלים צרו הצלבנים על ארסוף, אך נכשלו. ב־1101 נכבשה ארסוף על ידי הצלבנים בראשות בלדווין הראשון שנעזר בצי אוניות מג'נובה. במאה ה־12 הפכה ארסוף לאחוזה פאודלית בשם "אַרְסוּר" (Arsur), ושליטה היה ז'אן הראשון מארסור (Jean I, seigneur d'Arsur; 1168–1198). בעקבות המפלה הצלבנית בקרב קרני חיטין בשנת 1187 הייתה ארסוף תחת שליטה מוסלמית במשך ארבע שנים, וביצוריה נהרסו. ב־7 בספטמבר 1191 נערך בסמוך ליער ארסוף (יער האלונים שהיה באזור) קרב גדול בין ריצ'רד לב הארי לצלאח א־דין. הקרב הסתיים בניצחון צלבני, שקיים את הממלכה במשך העשורים הבאים.
החל מ־1207 החליפה ארסוף אדונים צלבניים רבים. ב־1241 בוצרה העיר, נבנתה מצודתה הגדולה והוקם בה נמל חדש. ב־1261 עברה העיר ומבצרה לרשות מסדר ההוספיטלרים. במרץ 1265 עלה הסולטאן הממלוכי ביברס בראש צבאותיו על העיר, ולאחר 40 ימי מצור היא נפלה. ביברס הרס את חומותיה ואת מבצרה, והיא נותרה מאז שוממה.
הכומר אבגניוס רוג'ה ביקר באפולוניה במחצית הראשונה של המאה ה־17 ודיווח כי זהו כפר גדול המאוכלס מוסלמים, יהודים ויוונים. זוהי העדות היחידה ליישוב יהודי באפולוניה.
בכפר שמריהו נתגלו ב־1962 מאות מערות קבורה, שמאמינים כי שימשו את תושבי אפולוניה.
הגן הלאומי
בשנות השבעים והתשעים נערכו בתחומי האתר חפירות ארכאולוגיות שנוהלו על ידי פרופ' ישראל רול ואיתן אילון; מאז מנוהלות החפירות על ידי פרופ' אורן טל מאוניברסיטת תל אביב. במסגרת החפירות נחשפו חלקים נרחבים מהעיר, והאתר הוכשר לביקורי מטיילים והוכרז כגן לאומי ושביל ישראל עובר למרגלותיו. הסיור בגן הלאומי מתבצע לאורך שני שבילים קצרים – אחד העובר לאורך קו מצוק הכורכר, והשני (למתקשים בהליכה) עובר דרך מרכז הגן.
מטמון זהב
במחצית 2012 חשפה משלחת חפירות משותפת לאוניברסיטת תל אביב ולרשות הטבע והגנים מטמון מטבעות זהב בתוך כלי חרס שבור מתחת למרצפות אחד החדרים במבצר. המטמון מכיל מטבעות ממלוכים רבים ומתוארך למאה ה־13 חלק מהמטבעות הם מהתקופה הפאטימית וחלקם מהתקופה האיובית.
התמוטטות מצוקי הכורכר
אפולוניה בנויה על רכס הכורכר המערבי מבין שלושה לאורך מישור החוף שעובר תהליך בלייה מואץ ובחלקו גולש לים. בבדיקה שנערכה על ידי רשות העתיקות הסתבר באמצעות צילומי אוויר ותצפיות שבוצעו לאורך החוף ובקרקעית הים, כי חלה נסיגה משמעותית בקו החוף והחל תהליך מואץ של הרס המצוק החופי, בין השאר עקב בניית מרינה הרצליה. תהליך נסיגת קו החוף באפולוניה, משותף גם לאתרים ארכאולוגיים אחרים של ערי חוף בים התיכון כדוגמת קיסריה ואשקלון. יש הטוענים שבקצב הנסיגה הנוכחי ולאור התחזיות לעלייה במפלס הים העולמי, בתוך כ־10–20 שנה ייעלמו חלק ניכר מערי החוף העתיקות של ישראל. רשות העתיקות פועלת לשיפור המצב באפולוניה בשיתוף עם רשות הטבע והגנים, עיריית הרצליה ואוניברסיטת תל אביב.
זיהום קרקע מי תהום וים באפולוניה
בצמוד לגן הלאומי אפולוניה, פעל במשך עשרות שנים מפעל של תע"ש שייצר בין השאר חומרי נפץ. המפעל הביטחוני נסגר בשנת 1995 והותיר אחריו זיהום קרקע. פעולות ראשונות של סקר קרקע בוצעו כבר בסוף שנות ה־90' ומושלמות בשנת 2016–2017 במסגרת שיקום הקרקעות המזוהמות של המדינה. נראה כי הזיהום זלג למי התהום ולמי הים וחופי רחצה סמוכים סגורים לרחצה בהוראת משרד הבריאות.
אב טיפוס (פסיכולוגיה)
אַב טִיפּוּס (Prototype) בסמנטיקה ובפסיכולוגיה קוגניטיבית הוא חבר קבוצה חברתית בעל אוסף של תכונות מאפיינות המייצגות את קבוצתו.
אב טיפוס הוא החבר בעל מספר התכונות הגדול ביותר המשותפות לשאר הפריטים בקבוצה ומספר התכונות הקטן ביותר המשותף לפריטים מקטגוריות אחרות. אין תכונות הכרחיות או מספיקות להגדרת המושג, וגבולות הקבוצה או הקטגוריה אינם מוגדרים בנוקשות. לעיתים ישנו דמיון חופף ו"משפחתי" בלבד בין חברי הקבוצה, וחברי הקטגוריה אינם שווים במידת ייצוגיותם. חברים אחרים נשפטים על סמך הדמיון לאב הטיפוס. הארגון התודעתי הוא ארגון היררכי.
למשל את קבוצת הציפורים, המאופיינת במשקל גוף נמוך, תעופה ונוצות יכולים לייצג כחברים אב טיפוסיים היונה או הדרור, אך לא היען, הפינגווין או התרנגולת, שהם חברים לא אופייניים בתכונותיהם. תפוח הוא פרי אב טיפוסי לעומת העגבנייה, וכך כלב רועים גרמני לעומת הפודל.
אך אב טיפוס לעיתים אינו מייצג אופייני של חברי קבוצתו, אלא דימוי שקיים על קבוצה זו – הסטראוטיפ. למשל, האנס האב טיפוסי הוא דימוי של גבר האורב לנערה צעירה ותמימה ההולכת לבדה בחושך ומתנפל עליה באלימות. זאת על אף שידוע כי בלמעלה מ-80% ממקרי האונס הנאנסת מכירה את האנס, והאינוס מתרחש בביתה של הנאנסת או בביתו של האנס. כך, לעיתים אב הטיפוס אינו המקרה או החבר המייצג אלא הסטראוטיפ המייצג שרווח בציבור אודות הקבוצה.
בנוסף, תיאורית אב הטיפוס לא תמיד רלוונטית, מכיוון שלא לכל הקבוצות יש מבנה היררכי בתודעה האנושית. למשל קטגוריות אנושיות כמו מדע או אמנות לא יכולות להסתדר לפי מבנה היררכי שבראשו אב טיפוס. זאת מכיוון שאין אפשרות לתייג יצירת אמנות אחת כנעלה אבסולוטית ביחס ליצירת אמנות אחרת, או תגלית מדעית כ"מדעית" יותר מתגלית אחרת.
אזהרת מירנדה
אזהרת מירנדה (באנגלית: Miranda warning) היא אזהרה הניתנת בעת מעצר או בעת חקירה על ידי שוטרים בארצות הברית. אין חובה להשתמש באזהרה זו כלפי חשודים לפני חקירתם, אך כאשר האזהרה אינה מושמעת לחשוד, יכול בית המשפט לפסול את הדברים שאמר בחקירתו, ובכלל זה את הודאתו בפשע, כראיות קבילות במשפט שבו הוא נאשם. עם זאת, הדברים עדיין יהיו קבילים כראיה במשפטים אחרים, שבהם העצור אינו הנאשם. האזהרה נועדה ליידע את החשוד כי עומדות לו זכות השתיקה והזכות להימנע מהפללה עצמית. מערכת אכיפת החוק בארצות הברית החלה להשמיע את האזהרה לחשודים, אחרי שב-1966 פסק בית המשפט העליון של ארצות הברית בפסק דין מירנדה נגד אריזונה, שהודאת החשוד אינה קבילה כראיה, משום שלא הובהר לו שדבריו יכולים לשמש נגדו בבית משפט. ההחלטה נועדה לשמור על זכויות החשוד בהתאם ל.
אזהרת מירנדה מוכרת בתרבות הפופולרית מחוץ לארצות הברית, בזכות השימוש התכוף בה בסדרות טלוויזיה אמריקאיות, אולם בנוסחה זה (ראה בהמשך נוסח האזהרה) לאו דווקא נהוגה במדינות אחרות. יש במדינות שונות צורות של אזהרת נחקר, עצור או חשוד.
נוסח האזהרה
אזהרת מירנדה מושמעת לחשודים רק לפני חקירה שבה הם נשאלים שאלות הקשורות לחשד לגבי ביצוע פשע, ואינה מושמעת בכל מעצר. כלומר, בעת מעצר שאינו מלווה בחקירה שהחשוד עלול להפליל בה את עצמו, אין צורך להקריא את האזהרה.
הנוסח המקובל של אזהרת מירנדה הוא:
ובתרגום לעברית:
הזכויות המוקראות באזהרת מירנדה מכונות זכויות מירנדה (Miranda rights). בעגה האנגלית אף נוצר הפועל mirandize, שפירושו להודיע לחשוד על זכויותיו במסגרת אזהרת מירנדה.
ארנסטו מירנדה
ארנסטו מירנדה, יליד 1941, נעצר במרץ 1963 בעיר פיניקס שבאריזונה בחשד למספר עבירות של חטיפה, שוד ואונס. מירנדה לא ידע על זכותו לשמור על שתיקה ובכך להימנע מהפללה עצמית, משום שזכות זו לא הובהרה לו. לאחר חקירה קצרה הוא הודה בעבירות שיוחסו לו. מירנדה הורשע בעבירות של אונס ושל חטיפה במשפט שנערך באותה שנה. ההרשעה ניתנה בעיקר על סמך הודאתו בעת חקירתו. ערעורו לבית המשפט העליון של אריזונה נדחה.
בשנת 1966 ערער מירנדה על ההחלטה בפני בית המשפט העליון של ארצות הברית. בית המשפט העליון, שבראשו עמד ארל וורן, ניצל את ההזדמנות על מנת להבהיר את הצורך לאפשר לחשודים את זכות השתיקה בהתאם לתיקון החמישי לחוקת ארצות הברית ואת הזכות למשפט הוגן בהתאם ל. בעקבות ההחלטה נערך משפט חוזר שבו הוא הורשע שוב באשמת האונס, הפעם בעזרת עדויות אחרות, ונידון ל-11 שנות מאסר. ארנסטו מירנדה שוחרר בסוף שנת 1972. במשך תקופה קצרה הוא עסק במכירת כרטיסים בחתימתו שעליהם מודפס נוסח "אזהרת מירנדה".
אננס
אָנָנָס (שם מדעי: Ananas comosus) הוא מין צמח טרופי ממשפחת הברומליים הגדל בטבע בברזיל, בוליביה ופרגוואי. האננס הוא צמח רב שנתי קטן עם עלים באורך 30–100 סנטימטרים המקיפים גזע עבה. כל צמח מניב פרי אחד שיוצא מהגזע. בשנים הבאות, ייחורי צד גדלים סביב צמח האם והם יכולים להניב פירות. מקור השם אננס הוא מהמילה הטופית "אננה" שמשמעותה "פרי טוב".
האננס שייך לצמחי CAM (למשל קקטוסים וטבוריתיים), שיש להם מנגנון פוטוסינתזה מיוחד Crassulacean acid metabolism, והוא בעל הערך הכלכלי הגבוה ביותר בין צמחי CAM, והשלישי בחשיבותו כצמח טרופי לאחר הבננה וההדרים.
פרי
פרי האננס הוא המתפתח מתפרחת שלמה של פרחים. פרי האננס גדול ביחס למרבית הפירות ובעל צורה סגלגלה. האננס נפוץ מאוד בתאילנד ובמקומות טרופיים. אזורי הגידול הטבעיים של האננס הם במקומות בעלי אקלים טרופי, בגובה של 400–1,000 מטר במרכז אמריקה, אפריקה ודרום-מזרח אסיה.
כאשר האננס אינו בשל לקטיף הוא עלול להיות רעיל.
מבנה האננס
קליפתו של הפרי מורכבת מבליטות משושות דוקרניות, קליפתו החיצונית של כל משושה מורכבת משלושה עלעלים שמתחתם נמצא קרום צהוב או לבן. המשושים מחוברים לליבה המחוברת אל גבעול הצמח. גודלו של האננס יכול להגיע עד לאורך של 30 ס"מ ומשקלו 1–3 ק"ג. בטבע, אננס מכיל זרעים רבים, אחד עבור כל פרח. לעומת זאת, אננס המגודל באופן מסחרי כמעט לעולם אינו מכיל זרעים.
המשושים באננס מאורגנים בשתי ספירלות משולבות; 8 סיבובים בכיוון אחד ו-13 באחר. 8 ו-13 הם מספרים עוקבים בסדרת פיבונאצ'י, שנוטה להופיע רבות בסידורי תבניות בצמחים.
שימושי הפרי
אננס משמש לעיתים קרובות בקינוחים ובסלטי פירות, אך הוא משמש גם במנות רבות אחרות. דוגמה מפורסמת היא פיצה בנוסח הוואי, שעליה מפזרים אננס ובשר מעושן. שימוש מוכר נוסף לאננס הוא במנות אסייתיות של נודלס ברוטב מוקפץ עם ירקות שונים (כמו כרובית, ברוקולי, שעועית ועוד). בהוואי נהוג להשתמש במיץ האננס גם כדי להכין משקה אלכוהולי הקרוי "יין אננס". בגלל האנזימים המיוחדים שבו, מיץ אננס יכול לשמש כתחמיץ או כמרכך לבשר. כמו כן, קיימים משקאות רבים כדוגמת מיץ אננס או שייקים שבהם האננס משולב.
היסטורית העיבוד
האננס התפשט מאזור הגידול הטבעי שלו בהשפעת הציוויליזציה, ועד זמנו של כריסטופר קולומבוס הגיע לכל רחבי דרום ומרכז אמריקה ולאיים הקריביים. קולומבוס הביא עמו את האננס בשובו לאירופה, ומספרד הוא עבר אל הפיליפינים ואל הוואי. הפרי התאקלם בהצלחה בחממות ברחבי אירופה כבר ב-1720. שמו של הפרי בשפה האנגלית (Pineapple) נגזר ממראהו דמוי האצטרובל.
דרום-מזרח אסיה שולטת בגידול האננס: ב-2001 הפיקה תאילנד 1.979 מיליון טונות, הפיליפינים הפיקו 1.618 מיליון טונות וברזיל הפיקה 1.43 מיליון טונות. הגידול הכולל בעולם ב-2001 היה 14.220 מיליון טונות. היצואנים הראשיים של אננס טרי ב-2001 היו קוסטה ריקה, 322,000 טונות, חוף השנהב, 188,000 טונות והפיליפינים, 135,000 טונות.
אננס בישראל
מאחר שהאקלים הטבעי איננו אופטימלי, הגידול בישראל נעשה בחממות שבקיץ מכוסות ב"רשת-צל" כדי למנוע קרינת שמש ישירה ובחורף מכוסות בפלסטיק כדי להגן בפני קרה.
היקף הגידול מוערך בכ-2,000 עד 2,500 טון בשנה. אזורי הגידול הם מהגליל המערבי בצפון ועד הנגב והערבה בדרום.
יתרת צריכת האננס מגיעה מיבוא, המגיע כולו מהרפובליקה הדומיניקנית, קוסטה ריקה וקניה, היות שאלו יצרניות האננס היחידות המוכנות לעמוד בתנאי התברואה הנדרשים ליבוא אננס לישראל. הסיבה לתנאי התברואה המחמירים היא כי כניסת מזיקים כתוצאה מייבוא לא מבוקר עלולה להוביל לפגיעה בגידולי האננס וגידולים נוספים כמו תמרים בישראל. זאת על שמדינות אחרות מייבאות אננס ללא חשש.
פורסט גאמפ
פורסט גאמפ (באנגלית: Forrest Gump) הוא סרט קולנוע דרמטי קומי, שיצא לאקרנים בשנת 1994 בכיכובו של השחקן טום הנקס, המבוסס על ספר מאת וינסטון גרום, אך שונה ממנו משמעותית. הסרט היה מועמד ל-13 פרסי אוסקר, וזכה בשישה - כולל הפרסים לסרט הטוב ביותר, לשחקן הטוב ביותר (הנקס), ולבמאי הטוב ביותר (רוברט זמקיס). את המוזיקה לסרט כתב אלן סילבסטרי.
עלילת הסרט
רוב הסרט מבוסס על קריינות של פורסט גאמפ שמספר את סיפור חייו לאנשים מזדמנים כאשר הוא ממתין לאוטובוס. בחלוף ההמתנה הסיפור נמשך, אף על פי שעוברי-האורח מתחלפים. במהלך הסרט משולבות סצנות שמתארות כיצד פורסט גאמפ היה שותף לרגעים היסטוריים בתולדות ארצות הברית.
פורסט גאמפ נולד באלבמה עם עמוד שדרה עקום, מה שאילץ אותו ללכת עם מתקן ייצוב לרגליים בילדותו. שמו ניתן לו על שם נייתן בדפורד פורסט, אחד מאבות אבותיו שהיה גנרל בצבא הדרומי בזמן מלחמת האזרחים האמריקנית ומייסד הקו קלוקס קלאן. חרף מגבלת המשכל שלו (מוגבלות שכלית התפתחותית) שעל פיה היה אמור ללכת לבית ספר לחינוך מיוחד, אימו מצליחה לשלב אותו בבית ספר רגיל לאחר שהיא שוכבת עם מנהל בית-הספר.
אימו של פורסט מנהלת בביתם בית הארחה. באחד הימים מתארח בביתם אורח עם גיטרה. אימו של פורסט שמחה לראות את פורסט רוקד לקול נגינת הגיטרה של האורח, בצעדים מאוד משונים בגלל הברזלים שעל רגליו. מאוחר יותר מתברר כי האורח הוא לא אחר מאשר אלביס פרסלי אשר מעתיק את הצעדים המשונים של פורסט גאמפ והופך אותם לריקוד המפורסם שלו של רעידת הרגליים.
ביומו הראשון בבית-הספר הוא פוגש באוטובוס ילדה בשם ג'ני (השחקנית האנה ר. הול ), שכפי שמתגלה מאוחר יותר עוברת התעללות מינית על ידי אביה. ג'ני היא חברתו הטובה ביותר של פורסט, וחברותם נמשכת לאורך שנים רבות. פורסט סובל מהתעללויות מצד ילדי בית-הספר עקב מוגבלותו, עד שיום אחד בעת שהוא בורח מבריונים, תוך כדי ריצה נשבר מתקן הייצוב לרגליו, והוא מגלה שהוא לא זקוק לו עוד (באותה סצנה, צועקת ג'ני את אחד המשפטים הידועים ביותר בסרט: "רוץ פורסט! רוץ!", באנגלית "!Run Forrest! Run"). פורסט הופך לאצן, ונוהג לרוץ לכל מקום אליו לוקחות אותו רגליו.
לקראת סיום לימודיו בתיכון, כאשר הוא בורח שוב מבריונים שהפעם רודפים אחריו עם מכונית, עובר פורסט דרך מגרש פוטבול, שם מבחין מאמן מקומי בכישרון הריצה הנדיר שלו. הוא מתקבל למכללה עם מלגה ומסיים אותה תוך חמש שנים. הוא גם מגיע לנבחרת הפוטבול האמריקאית ונפגש עם הנשיא ג'ון קנדי. בטקס הסיום של המכללה מגיע אליו נציג של צבא ארצות הברית שמציע לו להתגייס. פורסט מסכים. בצבא הוא פוגש את בנג'מין ביופורד בלו, המכונה "באבה" ומוגבל גם הוא מעט בשכלו (בגילומו של השחקן מיקלטי ויליאמסון), והשניים נעשים לחברים. משפחתו של באבה מומחית לדיג חסילונים, ובאבה מציע לפורסט להיכנס לשותפות בעסק הדיג. לפני שנשלחת הפלוגה לווייטנאם, מגלה פורסט כי ג'ני (אשר אותה מגלמת מסוף התיכון השחקנית רובין רייט) נזרקה מהמכללה בגין תצלום לפלייבוי, והפכה לחשפנית. פורסט מספר לה כי שולחים אותו לווייטנאם, והיא מבקשת ממנו שלא יעשה מעשי גבורה, ויברח בכל פעם שיחוש סכנה.
בווייטנאם נקלעת היחידה של פורסט למארב. פורסט מקבל פקודה לברוח, אך חוזר לשדה הקרב על מנת להציל את באבה. בדרך הוא מגלה עוד ועוד פצועים מהמחלקה שלו, וסוחב אותם בזה אחר זה הרחק מהאש, ובכך מציל אותם ממוות, תוך שהוא מסכן את עצמו ולבסוף אכן נפצע מפגיעת כדור. הוא מצליח להציל לוחמים רבים מהיחידה, אך לבאבה הוא מגיע באיחור. פורסט מגלה אותו גוסס, ובאבה מת בזרועותיו. מפקד המחלקה, סגן דן טיילור (השחקן גארי סיניז), שגם הוא חולץ בידי פורסט, מאבד את שתי רגליו בקרב, וכועס על פורסט על שהציל אותו. לדבריו, הוא היה מעדיף למות בקרב, כמו רבים מבני משפחתו בדורות העבר. על פעולתו זו מוענקת לפורסט מדליית הכבוד. לאחר טקס הענקת המדליה, פורסט מזדמן להפגנת ענק נגד מלחמת וייטנאם. הוא אף נואם מול קהל רב, אך בעקבות חבלה מכוונת במערכת ההגברה אף אחד לא שומע את דבריו. בהיותו על דוכן הנואמים ג'יני, שנמצאת אף היא בקהל, מזהה את פורסט והם מבלים את הערב והלילה בדיבורים ונפרדים שוב בבוקר.
בעודו מחלים מהפציעה שספג בקרב, הופך פורסט לספורטאי מצטיין בטניס שולחן (פינג פונג), ונוסע לשחק עם נבחרת ארצות הברית בסין כחלק ממאמץ דיפלומטית הפינג-פונג של הנשיא. הוא נהיה גיבור לאומי ומקבל 25,000 דולר עבור פרסומת למחבט פינג פונג. כמו כן הוא מופיע בתוכנית אירוח יחד עם ג'ון לנון, ודברים שהוא אומר נותנים ללנון את ההשראה לכתיבת השיר "Imagine". בטקס הענקת המדליה זוכה פורסט לפגוש את הנשיא ריצ'רד ניקסון, אשר מציע לו להשתכן במלון ווטרגייט. כאשר פורסט מבחין באנשים הפורצים לחדר במלון, הוא קורא למשטרה - מה שגורם לחשיפת פרשת ווטרגייט.
כאשר יוצא פורסט מן האולפן לאחר הראיון הוא נתקל בסגן דן קטוע הרגליים. סגן דן נמצא במצב דיכאוני ומבלה את זמנו בצריכת אלכוהול. הוא עדיין נוטר לפורסט טינה על כך שהציל אותו ולא נתן לו למות בכבוד. פורסט מסתדר עם סגן דן ונשאר איתו זמן מה ובערב השנה החדשה מעלה בפניו את הרעיון שלו על קניית סירת דיג חסילונים ופתיחת עסק למכירת חסילונים, כמו שהבטיח לבאבה, סגן דן צוחק עליו ואומר לו שביום שבו פורסט יהיה רב-חובל של סירת דיג חסילונים הוא (סגן דן) יהיה הקצין הראשון שלו.
עם שובו הביתה לאחר שחרור מהצבא פורסט משתמש בכסף שקיבל מהפרסומת כדי לקנות סירת חסילונים (שלה הוא קורא ג'ני), בעקבות ההבטחה שנתן לבאבה טרם מותו. סגן דן, שאמר לפורסט בצחוק שהוא יהיה הקצין הראשון שלו, מקיים אף הוא את הבטחתו, ובא לעזור לפורסט. בכך נראה כי מתחיל שיקומו של דן, שחייו נראו כהרוסים לגמרי לאחר סיום המלחמה, כאשר התמודד עם החיים בעיר הגדולה במצבו הקשה כנכה. תחילה העסק שלהם לא הצליח, אולם אז הגיעה סופת הוריקן שחיסלה את כל הספינות האחרות באזור. הסירה היחידה ששרדה היא ה"ג'ני", וכך משיגים פורסט ודן מונופול בשוק החסילונים, מתעשרים, ומקימים את החברה "באבה-גאמפ" (שלאחר הסרט הוקמה בניו יורק עקב השפעתו). בעקבות האירוע, דן, שעד עתה גילה עמדה אתיאיסטית מתריסה ולעג לאמונתו התמימה של פורסט, "התפייס מעט עם אלוהים" (כלשונו של פורסט). בנוסף, משקיע סגן דן במניות חברת אפל (מה שפורסט מכנה בשל הלוגו שלה - תפוח נגוס - "איזושהי חברת פירות"), מה שעוזר לשניים להתעשר עוד יותר. פורסט נותן חלק מהרווחים לאימו של באבה, אף-על-פי שסגן דן חושב שמדובר ברעיון משוגע. חלק אחר הוא תורם לכנסייה שבה הוא מתפלל - כנסייה שבה הוא היה האדם הלבן היחיד, אך הדבר כלל לא מפריע לו - וכן לבית חולים מקומי.
כאשר הוא שומע כי אימו גוססת, חוזר פורסט לבית ילדותו ומטפל בה עד מותה, ולאחר מכן מחליט כי לא יחזור אל דן והסירה. יום אחד ג'ני מגיעה וגרה איתו למשך זמן, עד שפורסט מציע לה נישואים. ג'ני מסרבת, אבל באותו הערב היא באה אליו לחדר, הם שוכבים ולמחרת היא עוזבת. לאחר עזיבתה, בניסיון להתגבר על תחושת הריקנות, פורסט חוזר לתחביב הריצה שלו, ומתחיל לרוץ לאורכה ולרוחבה של ארצות הברית. במשך יותר משלוש שנים של ריצה, עשרות אנשים מצטרפים אליו בטענה שהוא "נותן להם השראה". באותו זמן פורסט המציא כביכול את סמל הסמיילי הידוע, כאשר תוך כדי ריצה התלכלכו פניו בבוץ ואדם שרץ לצידו מציע לו לנגב את הלכלוך עם חולצה צהובה, לאחר שפורסט מנגב את פניו רואה האיש שיש על החולצה הצהובה סימן של פנים, ומכאן, כביכול, הגיע הרעיון של הסמיילי. בנוסף לחולצה, פורסט דורך על גללים של כלבים במהלך הריצה ואיש שרץ לידו אמר לו שדרך על גללים ופורסט מגיב: "חרא קורה..." וכך הומצא הביטוי: "Shit Happens". לבסוף, באמצע המדבר, הוא מרגיש כי לא מתחשק לו לרוץ יותר וחוזר הביתה, בעוד הקבוצה שעקבה אחריו נותרת מבולבלת ללא מנהיג וללא יעוד.
הקונספט בו פורסט מספר לאנשים את סיפורו בתחנת האוטובוס מסתיים כאשר מספר כי יום אחד מגיע אליו מכתב מג'ני, המזמינה אותו לבוא לבקר אותה, וזו הסיבה שהוא מחכה לאוטובוס. האישה האחרונה שמקשיבה לסיפורו מכוונת אותו לביתה. כאשר הוא מגיע לבית, הוא מגלה לתדהמתו כי יש להם ילד שג'ני קראה לו פורסט - על שם אביו. ג'ני גם מספרת כי היא חולה במחלה שהרופאים לא הצליחו לזהות (כנראה הפטיטיס C או איידס), ופורסט מציע לה שהיא ובנם יעברו לגור איתו. ג'ני מציעה לפורסט נישואים, והשניים מתחתנים בחצר ביתו. להפתעתו של פורסט, מגיעים לטקס החתונה סגן דן וארוסתו. דן שיקם את חייו, והוא הולך עם רגליים תותבות מטיטניום.
זמן קצר לאחר החתונה ג'ני מתה מהמחלה, ופורסט נשאר לגדל לבד את בנם. הוא גם דואג שיהרסו את בית ילדותה של ג'ני, שהזכיר לה את ההתעללויות של אביה. בסיום מתחבט פורסט בסוגיה מי צדק - האם סגן דן, אשר אמר לו שלכל אדם נקבע גורל מסוים, או שמא אמו, שלדעתה החיים הם מקריים לחלוטין. פורסט מחליט כי החיים הם שילוב של שתי הגישות. בסיום הסרט רואים את גאמפ ובנו מחכים להסעת בית הספר. בנו של פורסט עולה לאוטובוס ובו נוהגת אותה נהגת הסעות שנהגה בתחילת הסרט כאשר פורסט עצמו עלה על ההסעה בעודו ילד קטן. הסרט מסתיים, כפי שהתחיל, בתמונת נוצה מתעופפת ברוח.
ניתוח ופרשנות
הספר והסרט מתארים את חייו של אדם מוגבל שכלית, שלמרות מוגבלותו חייו שזורים בהיסטוריה האמריקאית. בספר ובסרט משולבים סמלי תרבות פופולרית ידועים - כאלביס פרסלי, ג'ון לנון, ריצ'רד ניקסון, חברת אפל ועוד - בהם פוגש גאמפ כבדרך אגב. פורסט גאמפ זוכה להגשים את חלומותיו של כל אמריקאי; הוא פוגש בנשיאים אמריקאים ומשתתף במאורעות היסטוריים כגון מלחמת וייטנאם - אך לרוב אינו מודע לחשיבות הדברים, בשל מנת המשכל הנמוכה שלו. הוא הופך לספורטאי מצטיין, חייל מעוטר, הוא מתעשר, מצליח ומתחתן עם אישה יפה.
הסרט התייחס בעיקר לדור ה"בייבי-בומרס" של ארצות הברית במאה ה-20 - דור האנשים אשר נולדו בגל הלידות שלאחר מלחמת העולם השנייה ושנות החמישים, שהתבגרו במהלך שנות השישים והיו לחלק מתופעת "ילדי הפרחים", או שלחלופין לחמו במלחמת וייטנאם, השתתפו בתופעת הדיסקו של שנות השבעים והתמסדו והקימו משפחות בשנות השמונים. פסקול הסרט, שזכה לפופולריות רבה, ייצג את השירים הנוסטלגיים של תקופות אלו; מאלביס פרסלי, דרך הרוק הקלאסי של שנות ה-60 ועד ללהיטי הדיסקו השונים.
"פורסט גאמפ" הפך לסרט פולחן אמריקאי, וסרטים רבים מושווים אליו. כך גם אורי קליין בביקורתו על הסרט הסיפור המופלא של בנג'מין באטן (שגם אותו כתב התסריטאי אריק רות'):
הצלחת הסרט
לאור הצלחת הסרט בארצות הברית, תופק גרסה הודית לסרט, בבימוי של אדוויט צ'אנדן ובכיכובם של אמיר חאן, קארינה קאפור, מונה סינג ועוד.
פרסים
הסרט היה מועמד, ל-13 פרסי אוסקר, וזכה מתוכם בשישה:
בתרבות
הסרט זכה למספר גרסאות פרודיות:
הקפאה קריוגנית
הקפאה קריוגנית היא תהליך היפותטי בו תאים או רקמות שלמות משומרים על ידי הקפאה בקרח יבש או בחנקן נוזלי בתא אטום לחלוטין.
הגוף מגיב לקרח וכל פעולות הגוף נעצרות עד ההפשרה. טמפרטורת ההקפאה היא לכל היותר 80- מעלות צלזיוס, ובדרך כלל אף נמוכה יותר.
בבעלי חיים
כיום ידועים מספר מינים של דו-חיים כגון צפרדעים וקרפדות שבבוא החורף מופרשים בגופם סוגים מסוימים של חומרים נוגדי קיפאון וכן אנזימים המגנים על איברי בעל החיים מפני השפעות הקיפאון. חומרים אלו מונעים מהמים בעת ההקפאה מלהפוך לגבישים חדים בתוך התאים וביניהם, ובכך למעשה מאפשרים הקפאה של בעל החיים בקרח או בשלג עד לבוא האביב. למשל סלמנדרה סיבירית.
קולנוע וטלוויזיה
הקפאה קריוגנית נזכרת לעיתים בספרים ובסרטים העוסקים במדע בדיוני. כך בסרטים "ישנוני","אינטליגנציה מלאכותית", "צעיר לנצח", "איש ההרס", "אוסטין פאוורס", "הנוסע השמיני", "אווטאר", "חמצן", "אידיוקרטיה" ו"רובוטריקים" מוקפאות דמויות שונות ומתעוררות לאחר עשרות שנים לעולם שונה לחלוטין. כך גם בסרט קפטן אמריקה: חייל החורף, מתברר כי באקי עבר הקפאה קריוגנית והוקפא למשך 70 שנה.
בסרט בין כוכבים מאן נמצא בתוך מתקן שינה אשר מטרתו לשמר את חייו תוך שימוש במינימום משאבים.
בסדרת הטלוויזיה המצוירת "פיוצ'רמה" מוקפא בטעות כוכב הסדרה, פריי, בהקפאה קריוגנית ומופשר לאחר אלף שנים. בסדרה "גולשים" בפרק 19 של העונה ה-3 מוקפאת מגי (קארי וורר) בהקפאה קריוגנית על מנת לכבות את מערכות הגוף שלה ולהביאה לבית החולים ללא נזק נוסף. כמו כן, גם בסדרה סאות'פארק מתוארת הקפאה של אריק קרטמן, שמתעורר כ־500 שנים לאחר מכן לתקופה חדשה.
בסדרת הטלוויזיה "עיירה ללא מוצא" המבוססת על טרילוגיית ספרים מאת בלייק קראוץ' תושבי העיירה נחטפים ומושמים בהקפאה קריוגנית, ממנה הם מתעוררים 2,000 שנים לאחר אסון שהחריב את המין האנושי על כדור הארץ. בסדרת הטלוויזיה "באק רוג'רס במאה ה-25", האסטרונאוט האמריקני ויליאם "באק" רוג'רס (שגולם בידי השחקן גיל ג'רארד) קופא בחלליתו בשנת 1987 ומופשר בשנת 2491. בפרק "קדימה, אלוהים, קדימה" בסדרה "סאות' פארק", אריק קרטמן מקפיא את עצמו בשנת 2006 למשך שלושה שבועות, עד להשקת Wii חדש, ומופשר בשנת 2546. בפרק "שובה של האישה הביונית" בסדרה "סטיב אוסטין, האיש השווה מיליונים", ג'יימי סאמרס מתה מוות קליני, אך מוחזרת לחיים באמצעות הקפאה קריוגנית.
גם בסדרת הטלוויזיה "המאה" המבוססת על ספרה של קאסי מורגן ישנו אזכור ושימוש בהקפאה קריוגנית. לאחר הפצצת האזור הירוק היחיד שנותר בכדור הארץ הניצולים בורחים מכדור הארץ באמצעות מעבורת חלל ושם הם מקפיאים את עצמם למשך 125 שנים.
ספרות
ספר שבו נזכר התהליך הוא "ארטמיס פאול: צופן הנצח", שבו מקפיא הנער הגאון את גופת שומר הראש שלו מספר דקות לאחר שפגע בו כדור בלב. לאחר מכן הוא יוצר קשר עם עולם הפיות, ומחייה בעזרתן את שומר הראש שלו. גם בחוברות הקומיקס קפטן אמריקה מסופר שקפטן אמריקה הוקפא בזמן מלחמת העולם השנייה והתעורר בשנות ה-60.
משחקי וידאו
בסדרת המשחקים "היילו" מופשר מהקפאה קריוגנית גיבור הסדרה, "מאסטר צ'יף" אך במשחק האחרון חוזר להקפאה במטרה שלא להזדקן עד שימצאו את ספינתו הנטושה בחלל. במשחק המחשב Fallout 4 דמותו של השחקן לוקחת מחסה בבונקר גרעיני בשם כספת 111 בשנת 2077 לאחר שארצות הברית הותקפה גרעינית על ידי סין, שם נאמר לה על ידי הצוות הרפואי שעליה להיכנס לתא טיהור לפני קליטתה בתוך הכספת. תא הטיהור מתברר כתא הקפאה קריוגנית, ממנה הדמות מתעוררת רק כעבור 210 שנים והיא היחידה מבין דיירי הכספת שנותרה בחיים.
מסיבת קורונה
מסיבת קורונה היא מפגש חברתי שמטרתו להפיץ את נגיף הקורונה.